།ཉེས་བརྒྱའི་རྩ་བ་དྲུང་ནས་འབྱིན་པ་
དང་ །ཐབས་ཤེས་གཅོད་ཀྱི་ཉམས་ལེན་མཐར་ཕྱིན་ནས། །བདུད་བཞི་རང་སར་
ཞི་བར་བྱིན་གྱིས་རློབས། །ཞེས་གདུང་ཤུགས་དྲག་པོས་དམིགས་པ་དང་བཅས་པའི་
སྒོ་ནས་གསོལ་བ་བཏབ་པས།
སྤྱི་བོའི་བཅོམ་ལྡན་འདས་མའི་སྐུའི་ཆ་ལས་བདུད་རྩིའི་རྒྱུན་བབས།
ཞེས་
པ་ནས། ཕཊཿ པགས་པ་དེ་སྦུང་དེ་བཤུས་ནས་དམར་ཆལ་ཏེ་བཀྲམས། ཕཊཿ
ཀླད་པ་དང་ཁུ་བ་དང་། དྭངས་མ་རྣམས་ལས་འདོད་པའི་ཡོན་ཏན་ལྔ་ལ་སོགས་
པའི་མཆོད་སྤྲིན་བསམ་གྱིས་མི་ཁྱབ་པར་གྱུར། ཨོཾ་ཨཱཿཧཱུཾ། ལན་གསུམ་བརྗོད་ནས་
བྱིན་གྱིས་བརླབས་ཏེ་འབུལ་བ་ནི། ཕཊཿརང་བཞིན་སྟོང་པའི་ངང་ཉིད་ལས། །
བྱུང་བའི་ཡིད་འོང་མཆོད་པའི་ཚོགས། །ཟག་མེད་བདེ་སྟེར་རྒྱ་མཚོ་འདི། །རྩ་
བརྒྱུད་བླ་མ་ཡི་དམ་ལྷ། །སངས་རྒྱས་བྱང་ཆུབ་སེམས་དཔའི་ཚོགས། །དཔའ་བོ་
རྣལ་འབྱོར་མ་རྣམས་དང༌། །བསྟན་བསྲུང་རྒྱ་མཚོར་བཅས་རྣམས་ལ། །གུས་པས་
འབུལ་ལོ་བརྩེ་བས་བཞེས། །
2# དེ་ནས། ཚིགས་མ་དང་ཤ་ཁྲག་དང་རུས་པས་སྟོང་གསུམ་གྱི་ཁྱོན་ཐམས་
ཅད་གང་བར་བསམས་ལ། །སླར་ཡང་མགྲོན་འབོད་པ་ནི། རང་གི་རྣམ་པར་ཤེས་
པའི་ངོ་བོ་མཁའ་འགྲོ་མ་དེས་གྲི་གུག་གིས་གཡབ་ཅིང་འདི་སྐད་དུ། ཕཊཿ མཐོ་སྲིད་
པའི་རྩེ་མོ་ནས་དམའ་དམྱལ་ཁམས་བཅོ་བརྒྱད་བར་གྱི་སྣང་ཞིང་སྲིད་པའི་ལྷ་མ་་་་
སྲིན་སྡེ་བརྒྱད། གནས་གདོན།། ལུས་གདོན་གྱིས་གཙོ་བྱས། གཙོ་བོའི་གདོན་ཆེན་
བཅོ་བརྒྱད། བྱིས་པའི་གདོན་ཆེན་བཅོ་ལྔ། བགེགས་རིགས་སྟོང་ཕྲག་བརྒྱད་ཅུ།
གདོན་རིགས་སུམ་བརྒྱ་དྲུག་ཅུ་སོགས་ལྷ་འདྲེ་ཐམས་ཅད་འདིར་ཚོགས་ཤིག་འདིར་
འདུས་ཤིག །གོང་གསུམ་ན་རྒྱུག་པ། ལུང་གསུམ་ན་འཕྱོ་བ། གཉན་པོ་ཁ་བཞི།
437

མགྱོགས་པ་སྡེ་བརྒྱད་ལ་སོགས་པའི་ཆེ་དགུ་དང༌། གཉན་དགུའི་ལྷ་སྲིན་སྡེ་བརྒྱད་
འདུས་ཤིག
ཐམས་ཅད་འདིར་ཚོགས་ཤིག་འདིར་འདུས་ཤིག །དཀར་པོ་ལྷའི་སྡེ། དམར་པོ་
བཙན་གྱི་སྡེ། ནག་པོ་བདུད་ཀྱི་སྡེ། ཁྲ་བོ་གཟའི་སྡེ། སྨུག་པོ་དམུའི་སྡེ། ཤ་ཟ་སྲིན་
པོའི་སྡེ། དཀོར་བདག་རྒྱལ་པོའི་སྡེ། མ་མོ་གཤིན་རྗེའི་སྡེ། ས་བདག་ཀླུ་གཉན་གྱི་
སྡེ། དེ་རྣམས་ཀྱི་སྡེར་གཏོགས་པའི་ལྷ་འདྲེ་ཐམས་ཅད་འདིར་ཚོགས་ཤིག །འདིར་
།ང་གར་འགྲོར་བྱ་ནག་བཞིན་དུ་ཀླད་ལ་ལྡིང་བ། ཁྱི་ནག་བཞིན་དུ་
རྗེས་སུ་འབྲང་བ། སྦྲུལ་ནག་བཞིན་དུ་ལུས་ལ་འཁྲིལ་བ། དང་པོ་ལུས་ལ་ནད་ཀྱི་སྣ་
འདྲེན་པ། \ བར་དུ་ནད་ཀྱི་གནས་འཆའ་བ། ཐ་མར་ནང་མི་ཕན་པར་བྱེད་པའི་
གནོད་བྱེད་གདོན་བགེགས་ཐམས་ཅད་འདིར་ཚོགས་ཤིག །འདིར་འདུས་ཤིག །
མདོར་ན། ས་འོག །ས་སྟེང་། ས་བླ་གསུམ་ན་གནས་པའི་ལྷ་འདྲེ་ཐམས་ཅད་
འདིར་ཚོགས་ཤིག །འདིར་འདུས་ཤིག །ངའི་སྒྱུ་མ་ལུས་ཀྱི་ཕུང་པོ་འདི་སྤྱིར་དྲིན་
ཅན་གྱི་ཕ་མ་འདྲེ་གདོན་ལ་སོགས་པའི་རིགས་དྲུག་སེམས་ཅན་ཐམས་ཅད་ཀྱི་གླུད་་
དུ་འབུལ་ལོ། །སྒོས་ཆོས་མཛད་ཡོངས་ཀྱི་གླུད་དུ་འབུལ་ལོ། །ཡང་སྒོས་དཔལ་ལྡན་
བླ་མ་དམ་པ་རྣམས་ཀྱི་གླུད་དུ་འབུལ་ལོ། །
FU
མདོར་ན་ཕ་མ་འདྲེ་གདོན་རྣམས་ཀྱིས་གཙོ་བྱས་པའི་སེམས་ཅན་རྣམས་་་་་་་
ཀྱིས་སངས་རྒྱས་ཐོབ་པར་བྱ་བའི་ཕྱིར་དུ། དཀོན་མཆོག་སྲི་ཞུའི་མགྲོན་ལ་མཆོད་
པར་འབུལ། མགོན་པོ་ཡོན་ཏན་མགྲོན་ལ་གཏང་རག་ཏུ་གཏོང༌། རིགས་དྲུག་སྙིང་
རྗེའི་མགྲོན་ལ་སྦྱིན་པར་གཏོང༌། གདོན་བགེགས་ལན་ཆགས་ཀྱི་མགྲོན་ལ་བུ་ལོན་
འཇལ་བ་ཡིན་ནོ། །ཕཊཿཁྱེད་རྣམས་ཤ་ལ་དགའ་བ་ཤ་ཟོ། ཁྲག་ལ་དགའ་བ་ཁྲག་
འཐུངས། པགས་པ་ལ་དགའ་བ་པགས་པ། ཚེ་དང་སྲོག་ལ་དགའ་བ་ཚེ་དང་སྲོག །
བཀྲག་མདངས་ལ་དགའ་བ་བཀྲག་མདངས། གཟི་བརྗིད་ལ་དགའ་བ་གཟི་བརྗིད་
ལ་སོགས་པ་ཅི་འདོད་པ་ཁྱེར་ཞིག །རིངས་པ་རྣམས་ཀྱིས་རྗེན་པར་ཟོ། མི་རིངས་
པ་རྣམས་ཀྱིས་ཚོས་ལ་ཟོ། བསྲེགས་ལ་ཟོ། ཅི་བདེ་བར་ཟོ་ཞིག །ཕཊཿ ཕཊཿ
438

པགས་པ་དུམ་བུར་གཏུབས་པ་འཇིག་རྟེན་དང་འཇིག་རྟེན་ལས་འདས་པའི་ཅི་་་་་་་
འདོད་ཀྱི་དངོས་པོར་གྱུར། ཕཊཿརང་རང་ཇི་ལྟར་འདོད་པའི་འདོད་དགུའི་འབྱོར་
པ་ཕུན་སུམ་ཚོགས་པ་ཁྱེར་ལ་ནམ་མཁའི་མཐོངས་དང་།
ས་གཞིའི་གཏིང་དང་།
རི་གསུམ་གྱི་རྩེ་དང་། ལུང་གསུམ་གྱི་ནང་དང་ ཆུ་བོའི་གཞུང་དང་། རྒྱ་མཚོའི་
གཏིང་དང་། བྲག་དཀར་དང་བྲག་དམར་དང༌། རྩི་ཤིང་ནགས་ཚལ་གྱི་གསེབ་
དང་། ཚོང་འདུས་ཀྱི་དབུས་དང༌། ལྷ་ཁང་དང་། དཀོར་ཁང་ལ་སོགས་པ་
པ་པ་མདོར་
ན་རང་རང་སོ་སོའི་གནས་སུ་ཁྱེར་ལ་སོངས་ཤིག་ཕཊཿ ཅེས་བརྗོད་དེ་མི་དམིགས་
པས་རྒྱས་བཏབ་ལ་ལྟ་ཐོག་ཏུ་བཞག་ཅིང་། དེ་ལས་ལངས་ནས་གནས་སྐབས་དང་
མཐར་ཐུག་ཏུ་དགེ་བའི་བསྔོ་བ་དང་སྨོན་ལམ་རྣམ་པར་དག་པ་གདབ་པོ། །རྒྱལ་
བའི་གསུང་རབ་ལྷ་ཡི་ལམ་ལས་འོངས། །དམ་པའི་མན་ངག་འོད་བརྒྱའི་དྲ་བ་ཅན།།
རབ་འབྱམས་མཁས་པའི་པད་ཚལ་བཞད་པའི་དཔལ། །ལེགས་བཤད་ནམ་མཁའི་
ནོར་བུ་འདི་ན་ཀྭ། །བར་སྐབས་ཀྱི་ཚིགས་བཅད་དོ། །
ན གཉིས་པ་ལ་གཉིས་ལས། ཡི་དམ་དུ་བསྒོམས་ནས་བདུད་རྩིས་མཆོད་དེ་
དངོས་གྲུབ་ཞུ་བ་ནི་གཅོད་གཞུང་ཕལ་
ཞུང་ཕལ་ཆེར་དུ་གྲགས་པའི་དཀར་འགྱེད་དང་དོན་་་
གཅིག་པར་འདུག་པས་དོན་གཅིག་ཏུ་བཤད་པར་བྱའོ། །འདི་ལ་ཡང་ཐོག་མར་
སྐྱབས་འགྲོ་སེམས་བསྐྱེད་སོགས་བཤད་ཟིན་ལྟར་ཉམས་སུ་བླང་བར་བྱའོ། །དེ་ནས།
རང་གི་སྤྱི་བོར་པདྨ་དང་ཟླ་བའི་གདན་ལ། ངོ་བོ་རང་གི་རྩ་བའི་བླ་མ་དང་དབྱེར་
མེད་པའི་མ་གཅིག་ལབས་ཀྱི་སྒྲོན་མ་རྣམ་པ་སངས་རྒྱས་རིགས་ཀྱི་མཁའ་འགྲོ་མ་སྐུ་
མདོག་དཀར་ལ་དམར་པའི་མདངས་ཆགས་པ། ཞལ་གཅིག་ཕྱག་གཉིས་མ། ཕྱག་
གཡས་སེང་ལྡེང་གི་ཌཱ་མ་རུ་ཁྲོལ་ལོ་ལོ་འཁྲོལ་ཞིང༌། གཡོན་དངུལ་དཀར་གྱི་དྲིལ་བུ་
གསིལ་བ། དར་དཀར་གྱིས་དབུ་སྐྲ་ཕྱེད་བཅིངས་སུ་བྱས་ཤིང་། ལྷག་མས་སྐུ་སྟོད་
ཁེབས་པ། འཛུམ་ཞིང་སྒེག་པའི་ཉམས་དང་ལྡན་པ། ལྷ་རྫས་ལས་གྲུབ་པའི་དར་
གྱི་ན་བཟས་བརྒྱན་ཅིང་།
ཉི་མ་སྟོང་གི་མདངས་ལྟ་བུའི་འོད་དང་གཟི་བརྗིད་
439

འབར་བའི་དབུས་ན། ཞེས་པ་ནས། བདུད་བཞི་རང་སར་ཞི་བར་བྱིན་གྱིས་རློབས།
ཞེས་པའི་བར་སྔར་ལྟར་བྱ།
དེ་ནས་གདུང་ཤུགས་དྲག་པོས་དམིགས་པ་དང་བཅས་པའི་སྒོ་ནས་གསོལ་་་་་
བ་བཏབ་པས། སྤྱི་བོའི་བཅོམ་ལྡན་འདས་མའི་སྐུའི་ཆ་ལས་བདུད་རྩིའི་རྒྱུན་བབས།
བླ་མའི་ཐུགས་ཀ་ནས་རང་གི་རྣམ་པར་ཤེས་པའི་ངོ་བོ་མཁའ་འགྲོ་མ་གྲི་
ཕཊཿ།
གུག་དང་ཐོད་པ་འཛིན་པ་ཞིག་རྒྱང་སྟེ་ཐོན་པར་བསམ་ཞིང་། སྣོད་ཐམས་ཅད་
གཞལ་ཡས་ཁང་དང་། འདྲེ་གདོན་སོགས་བཅུད་ཐམས་ཅད་ལྷ་དང་ལྷ་མོའི་རང་
བཞིན་དུ་བསྒོམས་ནས་ཡེ་ཤེས་པ་བཅུག །དེ་ནས། རང་གི་ཕུང་པོ་དེ་དཀར་ཞིང་
ཆེ་ལ་ཚོ་བ་སྣུམ་པ་ཞིག་ཏུ་བསྒོམས་པའི་མདུན་དུ་ཡཾ་ལས་རླུང་། རཾ་ལས་མེ། ཨཱཿ
ལས་མི་མགོའི་སྒྱེད་བུ་རི་རབ་ཙམ་པ་གསུམ་གྲུབ་པར་གྱུར། རང་གི་རྣམ་ཤེས་ཀྱི་ངོ་
བོ་མཁའ་འགྲོ་མས་གྲི་གུག་ཕུང་པོ་རྙིང་པའི་སྨིན་ཕྲག་ཏུ་བཙུགས་ཏེ་ཐོད་པ་ལིང་་་་
གིས་བཀོག་ནས་སྒྱེད་པུའི་སྟེང་དུ་དམར་ཙར་གྱིས་བཀལ་བ་རྒྱ་སྟོང་གསུམ་དང་་་
མཉམ་པ་ལྟ་བུའི་ནང་དུ་ཕུང་པོ་དེ་བཅུག་ནས་གྲི་གུག་གིས་དུམ་བུར་གཏུབས།
འོག་གི་རླུང་གཡོས། མེ་སྦར་བས་རྫས་རྣམས་ཞུ་བའི་རླངས་པས་དེ་བཞིན་གཤེགས་
པའི་ཡེ་ཤེས་ཀྱི་བདུད་རྩི་བཀུག་ནས་ཐོད་པར་བབས་པས། > །དྲི་མ་ཐམས་ཅད་
སྦྱངས། ཁ་དོག་དྲི་རོ་ཕུན་སུམ་ཚོགས་པ། ན་བ་མེད་པ་སྨན་གྱི་བདུད་རྩི། འཆི་བ་
མེད་པ་ཚེའི་བདུད་རྩི། ཟག་པ་མེད་པ་ཡེ་ཤེས་ཀྱི་བདུད་རྩིའི་རྒྱ་མཚོར་གྱུར། ཨོཾ་
ཨཱཿཧཱུྃ་མགྲོན་རྣམས་ཀྱི་ལྗགས་རྡོ་རྗེའི་འོད་ཟེར་གྱི་སྦུ་གུས་དྲངས་ཏེ་གསོལ་བར་་་་་་
བསམས་ལ། རྒྱས་པར་སྤྲོ་ན་ཚོགས་མཆོད་བྱའོ། །
བདེ་བ་དེས་
དེ་ནས་མགྲོན་རྣམས་ཀྱི་རྒྱུད་ལ་ཟག་མེད་ཀྱི་བདེ་བ་དང་།
སྟོང་ཉིད་ངེས་པའི་བདེ་སྟོང་དབྱེར་མེད་ཀྱི་ཡེ་ཤེས་བསྐྱེད་པས་དགྱེས་ཏེ། འདྲེ་
གདོན་སོགས་ཡི་དམ་དུ་བྱས་པའི་གནས་ལྔ་ལས་བདུད་རྩི་སྣ་ལྔའི་རྒྱུན་བབས་པ།
རང་གི་གནས་ལྔར་ཐིམ་པས། སྒོ་གསུམ་ཐ་མལ་དུ་འཛིན་པའི་དྲི་མ་བག་ཆགས་
440

དང་བཅས་པ་སྦྱངས། རྡོ་རྗེ་གསུམ་གྱི་བདག་ཉིད་མངོན་དུ་བྱས་པར་བསམ་པའོ། །
འདི་དག་ནི་གཅོད་ཀྱི་གཞུང་ཕལ་མོ་ཆེར་ཡང་དག་དང་ལྟར་སྣང་གི་དེ་ཉིད་སློང་་་་
མོ་བའི་ཕྱེ་ལྟར་རྣམ་པར་འདྲེས་པར་བྱས་པ་ལས། བློ་གྲོས་དང་ལྡན་པ་རྣམས་ལ་
རྣམ་པར་དཔྱོད་པའི་སྒོ་ཙམ་ཞིག་བསྟན་པ་ཡིན་ནོ། །གཉིས་པ་ནི། རང་ཉིད་ལྷར་
གསལ་བའི་སྤྱི་བོར་རིགས་བདག་གི་ཚུལ་དུ་འདྲེ་གདོན་རྣམས་རྩ་བའི་བླ་མ་དང་།
དེའི་མཐའ་སྐོར་དུ་སེམས་ཅན་ཐམས་ཅད་དངོས་བརྒྱུད་ཀྱི་བླ་མ་དང་དབྱེར་མེད་་་
དུ་བསྒོམས་ནས། ཡེ་ཤེས་པ་བཅུག །ཡན་ལག་བདུན་པ་མཎྜལ་དང་བཅས་པ་ཕུལ།
གསོལ་བ་བཏབ། བདུད་རྩིའི་རྒྱ་མཚོས་མཆོད་པ་དང༌། ཏིང་ངེ་འཛིན་གྱི་དབང་
བཞི་ལེན་པ་དང་། མཇུག་རང་བཞིན་མེད་པས་རྒྱས་འདེབས་ཤིང་དགེ་བ་རྣམས་
རྫོགས་བྱང་དུ་བསྔོ་བ་སོགས་སྔར་ལྟར་ཤེས་པར་བྱའོ། །
1 གཉིས་པ་ནི། དེ་ལྟར་རང་གཞན་འཁོར་འདས་ཀྱིས་བསྡུས་པའི་ཆོས་སྤྱི་
དང་། ཁྱད་པར་མཆོད་སྦྱིན་གྱི་འཁོར་གསུམ་པོ་རང་བཞིན་གྱིས་སྟོངས་པའི་སྣང་
སྟོང་ཚོགས་པ་སྒྱུ་མ་ལྟ་བུའི་ཉམས་ལེན་སྐབས་ཐམས་ཅད་དུ་ཤེས་པར་བྱ་ཞིང་།
མཇུག་རྣམས་སུ་སྣང་བ་ཐམས་ཅད་འོད་ཀྱི་རྣམ་པར་རང་གི་སྙིང་གར་བསྡུས་པའི་་
མི་དམིགས་པའི་སྟོང་ཉམས་ནམ་མཁའ་ལྟ་བུ་དང་།
དེས་ངོར་རང་བཞིན་མེད་
པར་འཛིན་པའི་འཛིན་སྟངས་དམ་སྦྲིང་ངེ་བ་གཉིས་ཚོགས་ཀྱི་མཉམ་གཞག་ནམ་་་་
མཁའ་ལྟ་བུའི་རྣལ་འབྱོར་ལ་བརྩོན་པར་བྱའོ། །བཞི་པ་ནི། སེམས་དཔའ་ཆེན་པོ་
བློ་གྲོས་སྦས་པ་ལ་སོགས་པས་མཛད་པའི་ཚད་ལྡན་གྱི་གཅོད་ཀྱི་གདམས་པ་རྣམས་་
ལས་ཤེས་པར་བྱ་སྟེ། འདིར་མངས་པས་མ་བྲིས་སོ།
།
སྨྲས་པ། ལྔ་བརྒྱའི་གཙུག་རྒྱན་ཇོ་བོ་ཡབ་སྲས་དང༌། །རྒྱལ་བ་གཉིས་པའི་
གདམས་པ་ལས་འོངས་པའི། །ཐབས་ཤེས་གཅོད་ཀྱི་སྙིང་པོའི་ཉམས་ལེན་ལ། །
བརྩོན་པའི་རྣལ་འབྱོར་མཆོག་དེ་སྐལ་བ་བཟང༌། །དེང་དུས་ཁ་བ་ཅན་གྱི་གཅོད་
ཡུལ་པ། །ཕལ་ཆེར་འདོད་པའི་སྤྲིན་ནག་རབ་བསྡུས་ནས། །ཞེ་སྡང་མེ་ཆར་འབབ་
441

པའི་སྦྱོར་བ་ཡིས། །དགེ་ལེགས་ལོ་ཏོག་འཇོམས་པར་བྱེད་པ་མཐོང་། །ཀྱེ་མ་བསྟན་
པ་ཉམས་པའི་གངས་རིའི་ཁྲོད།
།རྒྱལ་དང་རྒྱལ་སྲས་འཕགས་པའི་ཚོགས་རྣམས་
ཀྱང་། །དག་པའི་ཞིང་དུ་གཤེགས་ནས་བཏང་སྙོམས་མཛད། །བཤེས་གཉེན་
གཟུགས་ཀྱི་རི་མོས་རྣམ་རོལ་བའི།
།ལུས་མེད་གཉེན་གྱུར་གཟུ་ལུམས་སྤྱོད་པས་
ཁྱབ། །རྒྱལ་བའི་གདུང་འཚོབ་ཕན་བདེའི་དཔལ་སྟེར་བ། །ཉིན་མོའི་དབང་ཕྱུག་
ཤར་ཚེ་རྒྱུ་སྐར་བཞིན། །འདི་ན་ལུག་ལྟར་ལྐུགས་པའི་བློ་ཅན་འགའ། །ངུར་སྨྲིག་
རྒྱལ་མཚན་ཟོལ་ལ་སྐྱབས་བཅས་ནས། །འཇིགས་རུང་དམ་པས་སྨད་པའི་ལས་
རྣམས་ལ། །འཛེམ་མེད་ཅི་དགར་འཇུག་པ་མཐོང་བས་སྐྱོ། །སྐྱེ་བོ་ཕལ་ཆེར་མི་
དགེའི་སྡིག་ལ་སྤྱོད། ། །རྒྱལ་པོ་ཕལ་ཆེར་དགོན་གནས་ཡུལ་འཁོར་འཇོམས། །ཚུལ་
འདི་བསམས་ཚེ་ཁོ་བོ་ཡིད་རབ་འཕྱོ། །ཚེ་འདི་མི་རྟག་གཡོ་བ་གློག་གི་གར། །ལང་
ཚོ་མི་རྟག་གཡོ་བ་ནམ་མཁའི་འཇའ། །མཛའ་བཤེས་མི་རྟག་གཡོ་བ་སྒྱུ་མའི་གཉེན།།
ལོངས་སྤྱོད་མི་རྟག་ག
ཀ་གཡོ་བ་རྨི་ལམ་དཔལ། །དེའི་སླད་ཚེ་འདིའི་མདུན་མ་རྒྱང་
བསྲིངས་ནས། །རྒྱལ་བ་གཉིས་པའི་ལེགས་བཤད་བདུད་རྩིའི་རྒྱུན། །སྙིང་གི་བུམ་
པའི་དབུས་སུ་བསྐྱང་བའི་ཕྱིར། །མི་གྲལ་ནས་བུད་རི་དྭགས་རྨས་མ་བཞིན།
གཅིག་པུར་དབེན་པ་བསྟེན་པ་ནམ་ཡོད་ན། །སྟོད་སྨད་ལ་སོགས་ཆོས་བརྒྱད་མིང་
ཡང་མེད། །དགྲ་དང་གཉེན་སོགས་ཆགས་སྡང་སྐྱེ་བའི་ཡུལ། །འདི་ནང་ཕུན་
ཚོགས་དང་བཅས་རིང་དོར་ནས། །རྒྱལ་བའི་སྲས་པོ་ཐོས་པ་དགའ་ལ་སོགས། །
སྔོན་གྱི་རྗེ་བཙུན་གོང་མའི་རྣམ་ཐར་བཞིན། །མཆོག་ཏུ་མི་འགྱུར་བདེ་བ་ཆེན་པོའི་
དཔལ། །ཚེ་འདི་ཉིད་ལ་བསྒྲུབས་ན་མི་ལེགས་སམ། །དེ་ཕྱིར་བདག་ནི་སྔོན་གྱི་
བསོད་ནམས་དམན། །ཅུང་ཟད་ཐོས་ཀྱང་ནེའུ་ཙོའི་འདོན་པ་ལྟར། །རང་ཉིད་
ཉམས་ལེན་མེད་པར་གཞན་ལ་འདོམས། །ཡེ་ཤེས་སྤྱན་ལྡན་དྲུང་དུ་ངོ་ཡང་ཚ། །
འོན་ཀྱང་བདེ་བར་གཤེགས་པའི་བསྟན་པ་ནི། །ལུང་ཙམ་གྱིས་ཀྱང་དོན་དང་ལྡན་
ནོ་ཞེས། །ཟླ་མེད་སྟོན་པ་དེ་ཡིས་བསྔགས་པས་ན། །དེ་སླད་འདིར་ནི་བསོད་ནམས་
།
442

ཅི་བསགས་པ། །དེ་ཡིས་མྱུར་དུ་མ་ཕམ་མགོན་པོའི་དྲུང༌། །སྐྱེས་ནས་རྒྱལ་ཚབ་
མགོན་པོ་དྲི་མ་མེད། །འཇམ་དཔལ་སྙིང་པོར་བཅས་པའི་ཞལ་མཐོང་ནས། །ཟབ་
དང་རྒྱ་ཆེའི་གདམས་པ་མང་མནོས་ཏེ། །མི་སྐྱེའི་ཆོས་ལ་བཟོད་པ་ཐོབ་པ་དང་། །
ནམ་ཞིག་མི་མཇེད་ཞིང་འདིར་མ་ཕམ་མགོན། །རྒྱལ་བའི་མཛད་པས་རྣམ་པར་
རོལ་པའི་ཚེ། །འཁོར་གྱི་ཐོག་མ་ཉིད་དུ་སྐྱེས་ནས་ཀྱང༌། །མཐའ་ཡས་འགྲོ་བ་
འདྲེན་པའི་དཔལ་གྱུར་ཅིག །
ཅེས་གཅོད་ཀྱི་གདམས་པ་ཐར་འདོད་ཀྱི་དེད་དཔོན་ཞེས་བྱ་བ་འདི་ནི། །
བསླབ་གསུམ་གྱིས་ཐུགས་ཀྱི་བང་མཛོད་ཡོངས་སུ་གཏམས་པའི་སྡེ་སྣོད་འཛིན་པ་་་་
རྒྱལ་བས་བས